Տուեալները ցոյց կու տան թէ աշխարհի վրայ ամէն երկու երկվայրկեանի մէջ, անձ մը տեղահան կ'ըլլայ իր բնակավայրէն: Ամէն օր 44,000 մարդկային էակներ բռնօրէն կը հեռացուին իրենց բնակավայրէն: Բախտաւորներու կողքին կան նաեւ անբախտներ. օրինակ` 10 միլիոն պետութիւն չունեցող (stateless) զանգուած մը կը թափառի երկրագունդին վրայ: Չէ՞ որ այդ ալ եղած է հայոց ճակատագիրը. երբ երկիրներ մերժած են հայոց քաղաքացիութիւն տալ, շատ մը հայեր իրենց պատկանելիութիւնը սահմանած են Նանսէնեան անցագիրներով: